gentaiscool/nusaparagraph_emot huggingface dataset:
Menurut pengalaman aye nyang pasti kena demam panggung tuh pasti emang harus dipaksa. Kalo kite ikutin aje tuh kemauan kite pasti kite kega berkembang. Kalo kaga dipaksa ama keadaan, aye juga kaga berkembang tuh. Untungnye aye kuliah jadi ade pelajaran nyang kite dapet. Kalo aye kaga sekolah tinggi belom tau dah aye bisa berkembang apa kaga. Emang kudu dipaksa, jadi mau kaga mao kite berkembang. Jangan diturutin deh tuh, soalnye nanti kalo udeh tua bakalan nyesel dah tuhasa mudanye kaga dikembangin dengan bae. Masa muda kaga dateng 2 kali karna kan umur makin lama makin tua. Jadi, selama masih muda jangan sia-siain tuh waktunye.

Emotion: fear
Ade lagi nih cerita dari sodara aye, sepupu jauh Nyak. Sodara aye tuh pan jual tanah ya peninggalan orang tuanye buat dibagi-bagi ama anak-anaknye. Nah duit dari hasil jual tanah ntu ditaro tuh di Bank BNI. Orangnye kebeneran imet ama duit, jadi kaga dibeliin ape-ape karna juga orangnye udah mampu. Pas ntu, kebeneran Bank BNI tuh lagi ngadain undian mobil mewah yang mereknye Alpard, tapi cuma buat nasabah nyang saldo gede dah kayanye. Emang rejeki sodara Nyak itu bagus nyak, abis dapet warisan diee menang undian mobil Alpard dari Bank BNI, waduh bener-bener rejeki nomplok, nah pinternye die jual tuh mobil trus dia beliin mobil nyang lebih murah trus sisa duitnye disimpen lagi dah.

Emotion: happy
Hèni Nuraèni, sêorang warga Dèsa Mandalasari, Kêcamatan Puspahiang, Kabupatèn Tasikmalaya, ngêja hèboh sêkampung karna ngêlahirin sêcara ngêdadak tanpa prosès bunting. Hèni ngêlahirin pada Sabtu, 12 Juli 2020 sêkitar pukul 21.30 WIB. Diah mulè ngêrasain hal anèh pada pêrutnyah dari pukul 20.00 WIB. Mulanyah diah ngêrasa pêrut kanannyah ngêras ama ngêgêdé dêngan gêrakan bêraturan. Sêlang atu jêm, pêrutnyah mangkin nyêri. Sangking nyêrinyah ampè kudu manggil dukun bêranak kê rumah. Èh, ora taunyah jêm 21.30 WIB Hèni ngêbrojolin sêorang orok lanang dêngan bêrat 3,4 kilogram. Hèni ngaku ora pêrnah ngêrasain gêjala bunting acan sêlama sêmbilan bulan têrakhir, bahkan wayah ngêbrojolin, diah lagi mènstruasi.

Emotion: surprise
Urup bagi sêsêorang buat ngêrasa ngêri pada kêmatian, misalnyah karna bêlon siap atau ora mao bêpisah dêngan orang têrkasih. Tapi, kalu rasa ngêri nyang dirasain ngêjadi bêrlêbihan ama ora urup, êluh pêrlu ngêwaspadain adanyah tanatopobia. Tanatopobia bisa mêngaruhin orang dèwasa atau bocah-bocah. Nongolnyah pobia ênih sêring kali dipicu pêristiwa têrtêntu di masa lalu. Pada umumnyah, pênyêbab tanatopobia adalah pêristiwa tromatis nyang nyêbabin sêsêorang bêrada dalêm kondisi ampir mati, kêmatian orang tua atau orang têrkasih, sêrta nyaksiin sêsêorang ngalamin kêmatian nyang sulit atau nyêriin. Pobia ênih bisa ngêmbangin hipokondriasis, yakni kêlaènan nyang nyêbabin sêsêorang kuwatir bêrlêbihan têntang pênyakit sêhingga ngêrasa bakal mati sêbêntar lagi.

Emotion: fear
Kentut menjadi fenomena yang ade di dalam tubuh yang terkadang membuat seseorang menjadi malu ape lagi saat berada di tengah kerumunan bejibun orang. Mending kalo kentutnye kaga ada suara, kalo ada suara langsung deh ketahuan siape yang kentut. Makanye kalo lagi bareng-bareng sama orang, kagak sedikit orang yang memilih menahan kentut, padahal ntu kagak boleh, kite bisa langsung cari tempat aman buat buang gas ntu. Gas yang dikeluarkan dari dalam tubuh yang kadang mengeluarkan aroma kagak sedep membuat seseorang merasa kagak nyaman untuk kentut sembarangan. Bahkan kentut sembarangan di depan umum dinilai sebagai perilaku yang buruk, dan kagak sopan, tapi faktanye ntu bahwa menahan kentut ntu berbahaya.

Emotion: shame
Mangkanye tuh banyak orang nyang kabur kalo jadi salah satu nyang selamet pas kecelakaan. Nah, biasanye nyang selamet tuh dibagian supir. Otomatis die kan malah disalahin knapa bisa terjadi kecelakaan. Ada cerita dari temen aye nyang baru banget kemaren kecelakaan di jalan Tol. Sebenernye die bukan satu-satunye nyang selamet, cuma die nyang ngendarain trus saking takutnye jadi saksi die kabiar trus kaga ketemu ampe sekarang. Belom tau dah kelanjutannye begimana, emang dah kalo orang nyang ngerasa takut jadi saksi tuh karna die salah. Bukan karna die trauma doang, karna die ngerasa salah jadinye die lari dah tuh dari kenyataan nyang bakalan die adepin.

Emotion: fear
Rasa ngêri bisa disêbabin ama bêrbagè hal, bahkan nyang sêpèlè sêkali go. Bêbêrapah hal nyang bisa ngêbangkitin rasa ngêri pada bocah di antaranyah pêngalaman tromatik sêpêrti kêlêlêp di kolêm rênang. Sêbagian bocah bisa ngêrasa ngêri tibang dêngan ngêliat èksprèsi orang laèn nyang lagi kêngêrian têradêp hal têrtêntu. Imajinasi bocah nyang bêkêmbang liar go bisa bêkontribusi têradêp rasa ngêri ênih. Sêlaèn ntu, ada juga bocah nyang ngêrasa ngêri tanpa pênyêbab nyang danta sêkali go. Tumannyah rasa ngêri pada bocah bakal ilang dèwèkan pada usia têrtêntu. Tapi, kalu rasa ngêri onoh têrus nêtêp, bahkan ngêganggu aktipitas kêsêariannyah, têrmasup molor, hal onoh udah bêrobah ngêjadi pobia.

Emotion: fear
Barang pertama nyang aye beli dari hasil tabungan tuh sepatu bola, barang itu paling mahal dari barang-barang nyang aye beli. Aye nabung sekitar 1 semester ato kurang lebih 6 bulan dah. Awalnye sih aye mau beli sepatu tuh buat sekolah, tapi karna baru dibuka ekstrakulikuler futsal jadi mao kaga mao kan harus beli sepatu futsal. Harga sepatu futsalnye tuh Rp. 350.000,- duitnye kaga dari tabungan aje si ade juga tuh sisa-sisa duit lebaran. Sepatu nyang aye beli warnanya ijo telor asin, warnanya cakep dah. Nah ada lambangnye tuh speech warna biru. Sepatu ini tuh bener-bener pas banget buat aye karna suka ama warna-warna nyang adem gitu kalo diliat.

Emotion: happy
Banyak kêjadian mênarik wayah momèn mudik Lêbaran, salah atunyah adalah cêrita têntang pêmudik nyang kêtinggalan rombongan wayah di pêrjalanan. Sêorang pêmudik ujug-ujug ditinggal bus nyang ditumpanginnyah wayah bêrênti di têmpat ngasoh KM 51 Tol Cikampèk, Kawarang.  Wayah anggota Polrès Karawang lagi ngêlaksanain Opêrasi Ramadniya 2017 di Tol Cikampèk, ujug-ujug mêrèka ngêdapêt inpormasi bahwa ada sêorang pêmudik bêrnama Dèwi Ayu nyang ditinggalin bus nyang ditumpanginnyah. Dèwi Ayu nyang lagi kagèt sêkaligus panik nyampêrin pêgawè kêpolisian nyang lagi jaga. Ama pêgawè, Dèwi Ayu diantêr naèk voorijder ngêbêlah kêmacêtan di Tol Cikampèk. Bêruntung, bus nyang ditumpangin Dèwi Ayu masing bêrada ora jauh, têpatnyah di KM 67 A.

Emotion: surprise
Kalo diperhatiin datanye Badan Pusat Statistik (BPS) dalem Statistik Indonesia 2022, pade tahun 2021 ade 447.743 kasus perceraian. Angka eni naek tajem kalo dibandingin ame taon sebelom-sebelomnye, dimane kecatet kasus cere paling seabreg 291.677 pade 2020. Walo data eni cuman masuk kasus cere nyang khusus dicatet pade orang Islam doang, tapinye keliatan kalo kasus cere di Indonesia bise dibilang mayan tinggi. Perceraian bise kejadian dari seabregan macem faktor. Kalo dari date nyang dikeluarin ame Badan Peradilan Agame (2021), ditulisin berape nyang nyebabib kasus perceraian eni, diantaranye ade faktor salah paham ame pertengkaran, ekonomi, KDRT, mabuk, murtad, dihukum penjara, judi, poligami, zina, kawin paksa, cacat badan, madat, tapi nyang paling sering ntu kasus lantaran masalah ekonomi nyang muncul. 

Emotion: sad
Cerita nyang sama dateng juga dari Ncing Aye, kalo nyang pertama kan die kaga tahan buat nahan berak. Nah sekarang tuh die kaga nahan kencing. Waktu itu ceritanye lagi diajak besan nyang lokasinye tuh masih dipedaleman kampung. Jalan dari turun mobil ampe rumahnye tuh masing jauh, kudu jalan ada kali 1 km buat ampe rumah. Trus karna pada ngebanyol Ncing aye tuh kaga tahan ketawa, trus kalo ketawa tuh suka keluar kencing karna kaga tahan. Eh malunye lagi die kaga bawa celana gantian jadi harus numpang nyuci di rumah orang. Untung aje langsung kering kalo kaga mah die pulang bau pesing.

Emotion: shame
Momen yang paling kaga bisa aye lupain tuh kebaikan dari pelatih aye, karna dukungan itu kite bisa jadi juara. Sebelum tanding kite masih ragu-ragu tuh takut pemainnye pada jago. Babak pertama kite bisa liat tuh teryata mereka kaga jago-jago amat nah kite unggul tuh satu poin. Babak kedua ya udeh kaga ada ampun kite bantai terus ampe kalah. Sistem pertandingannye tuh jadi satu hari aje, jadi tiap yang menang bakal diadu lagi trus ampe nemuin pemenangnye. Jujur aye udeh engap banget, tapi karna mendekati kemenangan kite semua kaga peduli dah tuh dan akhirnye dapet juga juara pertama. Badan kerasa rontok pas di rumah, karna saking girangnya jadi pas maen kita kaga berasa ape-ape, tapi semua jadi kebayar si ama capeknye.

Emotion: happy
Banyak nyang bilang kalo nguap entu ade adabnye. Paling minimal bangat, tutup pake tangan waktu mulut lagi kebuke lebar-lebarnye. Enih banyak manpaatnye sebenernye. Petame bangat, sih, bise nahan bau mulut ndiri biar kagak kesebar ke mane-mane. Kedue, jaoh lebi sopan ame lebi sedep dipandang ame orang laen. Ketige, ngindarin mulut dari kemasukan hal-hal di luar ekspektasi. Nyamuk, misalnye, die terbang di mane aje. Seringnye di deket manusie gegara makanannye emang kudu nyedot darah manusie dulu. Terus, die juge suke tempat-tempat gelap. Ude cocok bangat kalo kite nguap, dan kagak ditutup, entu lobang blackhole jadi sasaran empuk datengnye nyamuk. Nyamuk masup mulut, terus ketelen? Ntu kejadian ude sering tejadi!

Emotion: disgusted
Biasanya kalo temen manggil nama temen yang udah lama kagak jia temeuin bisa salah. Itu keliatan biasa aja. Cuman, kalo alumni salah manggil nama guru yang dulu pernah ngajarin jia, rasanya malu banget. Ada murid yang dateng ke sekolahan buat minta tanda tangan ijasah jia yang udah dipoto kopi. Pas jia dateng ke sekolah, jia ketemu guru yang dulu pernah ngajarin jia. Guru itu emang guru pengganti sebentaran doang waktu dulu. Jadi, jia mau manggil ragu. Kagak pasnya, pas saliman, ngapa jia langsung nyebut nama tu guru. Pas salah, langsung guru itu ketawa ama guru yang laen. Jia langsung nundukin muka. Abis itu, jia minta maap lantaran udah salah nyebutin namanya.

Emotion: shame
Sêpêrti nyang kita kêtauin bahwa tikus mêrupakan hewan jêmbêr karna sêring masup kê têmpat cêbrik. Kalu gêgarêsan nyang kita konsumsi bisa kêtoèl olèh tikus, bêrbagè macêm baktèri nyang dibawa bakal nèmplok pada gêgarêsan. Sêlaèn onoh, ngonsumsi gêgarêsan nyang udah kêpapar olèh tikus bakal bêrisiko kêna pênyakit Hantavirus Pulmonary Syndrome (HPS). Pênyakit ênih ditêmuin pada 1933 silam. Pênyêbabnyah adalah karna ngirup partikêl nyang bêrasal dari kêncing, tai, ampè aèr liur tikus. Kalu êluh noèl atau ngêgarês nyang udah kêpapar dari awak tikus, risiko kêna HPS go bakal ningkat. Pêndêrita pênyakit ênih bakal ngalamin gêjala sêpêrti dêmam tinggi, nyêri kêpala, muntah-muntah, ampè bèrak-bèrak parah.

Emotion: disgusted
Kalo udah inget sekarang apa-apa udeh sendiri tuh kayanye aye pengen balik lagi jadi bocah, ape-ape udah dipikirin ama orang tua. Mau pergi aje udeh tinggal duduk rapi, mau berangkat kantor aje udeh ada sarapan tuh pasti. Momen paling sedih tuh pas ngelewatin Hari Raya pertama kaga ama orang tua, persiapannye banyak ya teryata, tapi ngapa Nyak kuat banget ye ngejaninnye. Jadi orang tua tuh hebat banget ye, pas sekarang mao jadi orang tua ngapa baru belajar, knapa ga dari dulu aje aye belajar yak. Emang kalo udeh berlalu tuh baru deh kite banyak belajar, jadi kaga usah takut karna pan didunia emang tempat kite belajar.

Emotion: sad
Darel lagi ningkring-ningkring di sekitar jalan raya, di tengah ibu kota. Entu tempat bener-bener rame soalnye banyak bener gedung-gedung tinggi di entu tempat dan bahkan ade 3 pusat belanja di entu daerah. Kendaraan pun banyak yang berlalu-lalang di entu wilayah. Nah ade kecelakaan, ya entu seorang bapak-bapak ketabrak mobil dengan laju kecepetan yang lumayan cepet. Nah pendarahan si entu bapak-bapak pun parah. Udeh ade yang nelepon ambulans. Darel yang kagak tau ape-ape cuma bisa bantu jaga si bapak-bapak entu sampe ambulans dateng. Eh terus ade petugas pengatur jalanan di entu daerah dan dengan enaknye nyuruh bapak-bapak enih dibawa pindah. Padahal kan pendarahannye aje kagak berhenti, apelagi dipaksa pindah? Darel pun marah ke entu petugas. 

Emotion: angry
Penelitian menunjukkan bahwa dipermalukan ntu dapat berdampak sangat negatif terhadap harga diri, dan kualitas hidup seseorang. Hal ntu dapat mengakibatkannye depresi berat, gejala gangguan stress pasca trauma seperti kecemasan, dan keinginan untuk bunuh diri. Jika kite merasa mengalami masalah kejiwaan akibat pengalaman yang memalukan, hubungi dokter atau psikolog di sekitar untuk mendapatkan pertolongan. Terapi perilaku kognitif dapat membantu memulihkan struktur pikiran dan memandu kite memahami situasi dengan lebih sehat dan realistis. Terapi ntu dapat membantu kite memulihkan harga diri, dan keyakinan atas kemampuan kite setelah dipermalukan dengan buruk. Kite ntu bisa menghubungi rumah sakit sekitar untuk membuat janji dengan terapis. 

Emotion: shame
Gak maksud nerima lagi, gw pernah deket sama cowo, sebelum jadian dia ini ngebet banget pengen pacaran sama gw, akhirnya luluh lah gw, kita pacaran, Setelah pacaran gw dulu sebelum pacaran sama dia posesif minta ampun, pengalaman diselingkuhin mulu shay, tapi sama dia beda karna dia ini bener2 bikin gw percaya lagi dengan sikapnya yang gak ada di tutup2in. Tibalah suatu ketika dia izin sama gw mint2bulan telah berlalu dari dia naik gunung itu.. Terus gw iseng buka ig nya dia, ig dia emang kebuka di HP gw, karna gw tau pasword sosmed nya, ada satu akun yang ngementin dia di postingan pizza mozarella gitu kurang lebih isinya "enak nih" gw tuh tau banget dia gak suka keju gitu, tapi ada akun tau2 nge mention dia, gw langsung mikir ni org maksud nya apa, dan tau darimana kalau dia gak suka keju wkkwkw, gw tanya2 dia siapa, sempet ngelak dan bilang kalau itu temen nya, sampe nyuruh gw nanya ke temen2 nya buat konfirm siapa tuh akun cewe,a mau naik gunung sama temen2 nya, ya gw izinin dong.. pulang dari gunung kita berdua fine2 aja gak ada yang aneh. 

Emotion: angry
Awal mula aye gabung ama sastra fc tuh begitu, jadi sastra fc tuh nama team futsal nyang ade di tempat kuliah aye. Sejak itu aye mulai dihubungin tuh buat gabung, cuma pan aye kaga begitu kenal trus belon ade nyang kenal jadi aye ntar-ntarin tuh. Pas aye tau temen-temen jurusan pada ikut aye mulai tuh ikutan, awal-awal juga masih malu karna kan blom pada kenal trus lama kelamaan jadi pada akrab. Nah kite juga sering ikut tournament di luar kampus, nah salah satunye tuh waktu itu di condet, lawan team anak kuliah juga. Maen di sana juga agak deg degan tuh trus rejekinnye juga disitu aye nyumbang gol tuh, trus aye girang karna setiap satu gol tuh mau dikasih duit ama pelatih aye.

Emotion: happy
Bêrbagè promosi dalêm pênjualan produk sêring disêlipin pênawaran ngêgiurin bêrupa hadiah mênarik, bahkan ora sêdikit ditêmuin orang nyang mêrolèh undian gratis bêrhadiah dari suatu pêrusahaan atau produk nyang diinpormasiin. Tapi, nyikapin hal onoh masarakat kudu baè-baè karna rawan têrjadi pênipuan. Buat ngêtauin undian bêrhadiah onoh asli atau palsu, bêrikut cara buat ngêmastiin kêbênêrannyah. Pêrtama, undian nyang asli punya ijin undian dari Kêmêntêrian Sosial nyang têrdapêt nomor ijin nyang ditongolin dalêm kupon undian. Kalu nomor ijin dari Kêmênsos ora ditampilin, mangka bisa dipastiin undian onoh abal-abal. Kêdua, pêmênang undian nyang ngêdapêtin hadiah puguh bakal dipanggil ama pênyêlênggara ama kêtêmu langsung disaksiin notaris, pêrwakilan dinês sosial, ama dari kêpolisian. Hadiahnyah go bisa langsung diunjukin. Kalu go dimintain sêjumlah duit adalah buat ngêbayar pajak hadiah.

Emotion: surprise
Masa sekolah SD, buat banyak orang emang masa paling nyenengin. Cuman, ada juga orang yang ngalamin yang kagak enak, kayak diledekin ampe diketawain ama temen sekelas. Waktu kelas dua SD, belom idep banget. Pernah kelupaan ngerjain peer. Pas di kelas, baru banget tau kalo ada yang pengen dipereksa ama guru. Kalo kagak salah peer matematika. Mau nyontek juga kagak berani, namanya bocah. Akhirnya pasrah aja. Mikirnya juga banyak temen yang kagak ngrejain, jadi kagak ngapa-ngapa kali. Pas gurunya dateng, langsung minta peernya dikumpulin. Jia kata, yang kagak ngerjain disetrap di depan kelas. Jadinya, maju bareng ama temen yang laen. Pas di depan kelas, diketawain ama temen yang laen. Rasanya malu banget. Langsung tutupin muka pake kerudung.

Emotion: shame
Pertama kali masuk SD emang belom banyak yang dikenal. Pas di kelas, awal-awal temenan juga belom banyak. Temen yang namanya Putri ada dua. Pas jia manggil Putri yang satu niatnya. Eh, malahan Putri yang atunya lagi yang nengok. Cuman, jia bingung ngapa yang itu yang nengok. Putri yang nengok itu juga bingung, soalnya belom kenal. Pas itu, jia langsung malu banget. Namanya bocah masih kecit. Biar kata jia malu salah manggil orang, jia malu juga buat ngaku kalo jia salah. Jia kagak minta maap, malah cuman bilang “eh, salah”. Udah gitu langsung melengos ke depan. Temennya yang dipanggil cuman kebingungan.

Emotion: shame
Kalo kite mau berenang di mana pun, di kolem renang kek, di pantai kek, jangan ampe kite kaga nurut ama peraturan nyang ada. Soalnye kalo kaga begitu kite juga nanti nyang rugi. Adanye peraturan kan harusnye ditaatin, soalnye itu kan itu bentuk peringatan dari pengelola di sono. Kalo kite cuek-cuek aja nyang rugi kan diri kite sendiri. Banyak tuh orang nyang cuek ama peraturan, tapi giliran ada kejadian baru dah nyalahin pengelolanye. Bahaya emang di mana aje, kite nyang mestinya waspada. Apalagi ama kolam renang, kudu ati-ati dah tuh soalnye banyak berita anak kecil mati gara-gara kelelep. Kalo udeh gitu kan kaga bisa lagi tuh anak balik, nyang cuma bisa dilakuin cuma nyesel.

Emotion: fear
Bejibun orang yang pernah tertular virus Covid-19 terganggu penciumannye sementara. Ketika mereka pulih dari ntu penyakit, yang mereka rasain ntu kondisi ntu biasanye kembali terjadi. Namun bagi sebagian orang, penciuman mereka berubah. Aroma enak seperti ganyeman, sabun dan orang-orang terdekat berubah seperti layaknya bau menjijikkan. Kondisi seperti ntu disebut parosmia dan semakin bejibun orang yang mengalami. Tetapi para ilmuwan masih belum memahami mengapa gangguan ntu bisa terjadi dan bagaimana pengobatannye. Penciumannye jadi terasa aneh, karena yang kecium adalah bau amin yang membuat die merasa jijik dan mual akan bau tersebut. Masih diteliti dan dicari barangkali bisa mengobati bau aneh tersebut namun belom juga kunjung berhasil.

Emotion: disgusted
Xafizan, Jun, Delvano, Darel, dan temen-temennye yang laen lagi pade maen di suatu tempat wahana. Nah entu tempat wahana emang agak jauh dari mane-mane dan susah juga buat dapet transportasi kalo kagak bawa kendaraan pribadi. Tapi karena lokasinye yang lumayan jauh dan agak macet, Xafizan dan laennye pade ogah bawa kendaraan dan milih naek bus aje. Mereka pun maen sampe malem di entu tempat wahana. Nah pas entu tempat wahana udeh diumumin mau ditutup, mereka pun akhirnye pulang. Mereka jalan kaki ke entu halte buat naek bus. Pas mereka udeh mau sampe, mereka liat bus yang lagi berhenti di entu halte. Mereka pum buru-buru nyampe ke entu bus. Eh tapi entu bus udeh keburu jalan. Mereka pun nanya ke orang sekitar ade bus lagi ape kagak. Kagak taunye, entu adalah bus terakhir. Jelas aje mereka pade kaget karena ketinggalan bus terakhir, apelagi mereka jarsknye jauh dari rumah dan dari tempat-tempat laennye, terus waktu entu pun malem udeh gelap bener.

Emotion: surprise
Walopun tiap orang punye ceritanye ndiri, cuman, umumnye penyebab takut ame suntikan ato jarum suntik ntu ade beberape hal. Pertame, pernah ngalamin kejadian buruk ato bikin troma nyang behubungan ame jarum suntik enih. Bise juge dari orang laen, ato biasenye kerabat deket, nyang takut ame suntikan, terus jadi "nular" ke kite. Ketige, ade perubahan caeran kimie di otak. Keempat, sering bangat nerima inpormasi jelek soal suntikan enih, ato bahkan bentuknye bukan inpormasi lagi, tapi gegara ditakut-takutin. Biasanye nyang kek gini udeh belangsung dari die kecil, terus takutnye kebawa ampe die udeh bangkotan. Terus, orang nyang punye tempramen nyang sensitip ato negatip bekemungkinan besar juge jadi takut ame disuntik.

Emotion: fear
Itu barusan cara nanganin diri sendiri kalo baru ngeri dikit-dikit aja. Kalo kita udah ngerasa ngeri banget, kagak ilang-ilang itu ngerinya, kita boleh minta bantuan dokter buat nulungin kita. Bisa jadi dokter juga sering ngadepin pasien yang ketakutan pas mau operasi. Gara-gara udah kebiasa gitu, jia jadi nauin pasiennya yang ngeri. Pasien yang ngalamin rasa ngeri ampe kagak ilang-ilang bakal dikasih obat yang nenangin. Kagak ada obat kusus buat ngilangin gelisah gara-gara ngeri operasi. Dokter bakalan ngasih obat yang nenangin pas dibawa tidur. Jadi, pas malem tidurnya pules, kagak gampang kebangun, ama tenang ampe besok sebelom operasi. Buat dapetin obat yang nenangin gitu biasanya dokter juga bakal nanya-nanya ama psikiater. Jadi, pasien juga bakal ngerasa tentrem.

Emotion: fear
Nah ditempat nyang sama juga ade tuh cerita tentang orang ketemu memedi. Orang nyang ketemu nih udeh lumanyan berumur dah, beliau pengen pergi ke mesjid buat bareng-bareng sholat shubuh. Nah, di jalanan die ketemu segerombol orang nyang keliatannye pengen juga pergi ke mesjid. Ngeliat begitu die seneng dong banyak barengannye. Nah, karna kesenengan dia ngikutin tuh di belakang. Perjalanan nyang harusnye cuma 2 menit kok jadi lama ya, eh pas sadar beliau udeh ada di tengah-tengah kuburan. Beliau kaga nyangka tuh kalo nyang diikutin bukan gerombolan orang ke mesjid. Akhirnye, beliau muter balik trus langsung jalan gancang ke mesjid dah.

Emotion: surprise
Saluran pêmbuangan limbah hotèl di objèk wisata Pantèi Pangandaran masing banyak nyang bêlon nêrapin pêmasangan Instalasi Pêngolahan Aèr Limbah (IPAL) sêcara komunal. Prosès pênggunaan IPAL komunal ditêrapin biar saluran pêmbuangan limbah dari hotèl ora nyêmarin lingkungan pantèi. Di dua titik saluran pêmbuangan nyang bêrada di dêpan sêjumlah hotèl kêliatan kotor ama kumuh, padahal Pantèi Pangandaran di têpian pêsisirnyah sêring digunain aktipitas bêrênang, têrutama kalangan bocah-bocah. Tapi, wayah ênih kondisi saluran onoh lagi ora kêsêntuh aèr laut disêbabin dalêm kondisi surut. Kalo aèrnyah pasang ama saluran aèr limbahnyah lagi banyak, puguh bisa langsung bêsêntuhan dêngan aèr laut. Karna karang surut tibang kêcium aroma ora sêdêp, bahkan wayah ramè wisatawan kadang saluran onoh ngêjadi têmpat sampah sêhingga nimbulin bau.

Emotion: disgusted
Kalo kite punya bayi kan pasti masih suka tuh gumoh, kalo di rumah sendiri si kaga ngapa, cuma kalo ditempat umum kan takutnye orang laen tuh jijik ama muntahan anak kite. Supaya kite kaga ganggu orang, kite perlu bawa tuh pron-pron kalo bawa bayi. Karna bayi suka gumoh disaat nyang kaga bisa kite tentuin, kalo kemana-mana kite mesti bawa nyang namanye baju ganti. Selaen baju ganti, kite kudu bawa tissue basah karna kan baunye kadang suka asem yak.  Trus juga bawa minyak wangi supaya anak kite kaga ikutan bau asem. Selaen itu juga bawa minyak angin karna takutnye si bayi kan masuk angin.

Emotion: disgusted
Tenggelem jadi satu kondisi nyang kagak bae buat kesehatan gegara bise ngeganggu sistem pernapasan akibat dari masuknye cairan nyang jumlahnye kelewat banyak ke dalem saluran pernapasan. Kondisi enih patal bangat gegara bise jadi penyebab kematian. Malah, menurut WHO, enih kondisi jadi penyebab utame kematian di anak-anak ame orok. Pas taun 2015, WHO juge nyatet kalo ade 360.000 korban tenggelem kagak bise keselamet nyawanye. Tenggelem enih emang bahaya, apelagi buat bocah-bocah kecil. Orang tue ato pengasuh lalae dikit pas lagi mandiin di bak, ember, ato pas lagi nemenin berenang di kolam, ntu anak bise-bise kagak napas di dalemnye. Udeh gitu, kejadian enih juge bise aje nimpa orang dewase pas di peraeran, kek kolam, sungae, danau, laot, dan sebagenye. Makanye, ade rase takut gegara tenggelem juge bise jadi sisi positip biar kagak sembarang bebuat kalo udeh berurusan ame aer.

Emotion: fear
Waktu aye kecil, Nyak ama Babeh tuh jarang banget di rumah. Dari pagi buta mereka udah umplek di dapur buat dagang. Pulang kerumah paling tengah malem doang buat tidur, trus pagi-pagi udeh jalan lagi dah tuh. Sejak umur 5 tahun aye udeh ditinggal sendiri, biasanye emang aye suka diajak dagang tapi kalo udah ngantuk biasanye Nyak anterin pulang trus nemenin aye tidur trus ditinggal pergi lagi dah ke warung. Tiap mendusin tuh aye takut banget sendirian di rumah, pengen banget rasanye punya temen ato adek gitu. Cuma kalo liat lagi Nyak masih capek ama kerjaannye aye juga kaga tega tuh. Namanye masih ngerintis usaha, jadi Nyak ama Babeh jualan berdua doang dah, abis sayang kalo gaji pembantu pan.

Emotion: sad
Sêlaèn bisa ngêgunèin produk-produk penghilang bau badan, êlu jugè bisa memanfaatkan bahan-bahan alami, salèh atunyè daun sirih. Buat menghilangkan bau badan, ambil 2–3 lembar daun sirih, lalu rendam di dalêm setengah gelas aèr panas. Tambahkan atu sendok teh gula putih ke dalêm aèr ntu. Biarkan hingga aèr hangat kêmudian ambil sirihnya agar aèrnyè bisè diminum. Sêlaèn bau badan, sirih jugè bisè menghilangkan bau mulut amè mencegah kerusakan gigi. Carènyè, siapkan atu lembar daun sirih nyang udèh dicuci bersih. Kunyah daun ntu, kêmudian tahan sêlamè bêbêrapè menit dalêm mulut, lalu ludahkan. Lakukan langkah ntu 2–3 kali sêari. Carè laènnyè, rebus 5–6 lembar daun sirih dêngan dua gelas aèr hingga mendidih. Sêudèh dingin, saring aèrnyè buat digunakan berkumur setiap pagi amè sore.

Emotion: shame
Siapa pun diri kite, kite juga mesti peduli ama trauma dari seseorang. Jangan anggep ketakutan orang dijadiin bahan ledekan. Karena kan kite sebagai manusia pasti punya rasa takut, cuma emamg beda-beda rasa takutnye. Kite kan juga kaga tau ama apa nyang terjadi ama orang laen nyang bikin jadi ketakutan dan nimbulin trauma. Trauma sendiri man macem-macem bentuknye.  Jadi sebelom kite sebelom kite nuduh orang lebay ama ketakutan nyang die punya, ya kite cari tau dulu alesannye. Kaga boleh tuh kite justru ngeledekin ketakutan dari seseorang, sebenernye kite kaga harus jadi penyembuh dari truma seseorang, kite cuman disuruh buat peduli aje tuh ama orang laen.

Emotion: fear
Alih-alih dapat menyelamatkannye ntu anak kite, justru kite, dan anak kite menjadi korban semua. Namun, cerita akan berbeda semisal kite memiliki keterampilan, dan pengetahuan khusus. Ketika mendapatkan pelatihan pertolongan pertama, kami diberikan kewajiban moral untuk mencoba membantu orang yang kami temui dijalanan semisal terjadi kecelakaan ataupun kondisi-kondisi yang mengancam jiwa krena faktor kesehatan, karena ntu kami telah dibekali ilmu tentang pertolongan pertama. Selain ntu kami juga disarankan untuk sebisa mungkin mencari pertolongan medis profesional terdekat secepatnya dan ketika tenaga medis profesional telah ada di lokasi, kami harus menyerahkan prosedur pertolongan kepada mereka, karena mereka memiliki pengalaman dan pengetahuan yang lebih mumpuni dibanding kami.

Emotion: fear
Gagal adalah suatu hal yang biki ati sedih dan kecewa. Betul ya iye namanye juga kite jalanin idup pasti bakal ada kegagalan, mane ade orang yang mau gagal dalam idupnye. Tapi mau gimanepun ntu harus tetap di jalanin dengan lapang dada, anggep aje pembelajaran idup karena kegagalan yang ade. Sewaktu aye masih duduk di bangku kuliah, aye udeh menyusun rencana idup aye, ya ntu aye udeh nyusun mau sekolah di mane aje setelah lulus ngampus. Aye udeh nyusun setelah lulus kuliah lanjut mau kemane, ujian berkas aye udeh kelar dan lolos, lanjut ujian pengetahuan umum buat dapetin nilai yang bagus biar bisa masuk ke tempat kerja impian. Tapinye, takdir berkata lain, aye kaga bisa dapetin kerjaan impian aye. Pas udeh tau nilai nem aye, nem aye jeblok, sungguh sakit rasanye, emang kite makanye kaga boleh kepedean dulu jadi orang, aye terlalu yakin bisa berhasil akhirnye malah gagal, jadi kuncinye jangan terlalu yakin dan bersantai, serta kite harus selalu doa dan semangat untuk sukses.

Emotion: sad
Udeh lama bener Oni nahan rasa marahnye. Die udeh kerja di eih perusahaan selama 2 taon, tapi kagaka de janji dari entu perusahaan yang ditepatin ke die. Die udeh kerja secara tepat, hasil kerjanye selalu kepake, dan dipuji, tapi die kagak pernah dapet kenaekan jabatan dan gaji yang udeh dijanjiin. Die pun sakit ati bener. Padahal die udeh ngorbanin banyak waktu, tenaga, pikiran, dan emosi buat enih kerjaan. Tapi enih perusaah tetep perlakuin die kagak adil. Orang yang masuk setelahnye udeh naek jabatan. Kagak jarang juga ade yang banyak langgar aturan, tapi tetep dapet bonus dan keringanan. Lah die, malah tiba-tiba aje disalahin atas ape yang dilakuin, padahal yang die lakuin entu kagak tertulis di peraturan ataupun kontrak dari awal. Die akhirnye luapin kemarahannye karena diperlakuin kagak adil. Nyok deh perlakuin orang secara adil dan jangan zalim nambah aturan tanpa dikasitau sejak awal!

Emotion: angry
Mulut jadi organ nyang nyimpen banyak rase ame bau di dalemnye. Rase ntu bise kite cecep pake lidah, sedangkan baunye bise kite irup pake idung. Semue-muenye bekumpul di ludah. Ludah enih hasil cecepan kite tehadap suatu rase, tapi kalo dikeluarin dari mulut, bakal dianggap sebage bau mulut kite. Makanye, kalo ngeludah kudu ngarti tempat. Kagak bise ujug-ujug buang ludah pas lagi di tenga jalan tanpa liat ade ato kagak orang laen di sekitar kite. Soalnye, dampaknye gede bener kalo kagak sengaja ngeludahin orang. Bise-bise kite digebugin gegara dianggep "ngebuang" bau mulutnye kite ke orang laen. Lagian, siape nyang kagak jijik ame ludah orang laen?

Emotion: disgusted
Perawatan bayi baru lahir juga mesti diperhatiin, nyang namanya jadi orang tua baru emang ape-ape masih ngeri. Biasanye kalo bayi baru lahir tuh suka ngeri ama tali pusernya soalnye masih belom puput.  Nah biar kaga salah-salah nanganinnye. Puser tuh bakal puput ato copot ndiri, tapi kaga boleh lengah juga mesti kite perhatiin ama kita rawat. Perawatannye kaga repot, nyang penting tuh tali puser kaga basah dah. Nah cara buat tali puser kaga basah tuh jangan dikekepin, jangan dikekepin pampers ama baju. Kaga kalah penting juga, tali puser bayi tuh jangan lupa dibersihin yak karna kalo kotor nanti bisa kena infeksi.

Emotion: happy
Salah atu jênis lauk pauk nyang dirèkomèndasiin olèh Kêmêntêrian Kêsèhatan atau Kêmênkês adalah ikan. Hal ênih disêbabin karna ikan kaya dêngan kandungan omèga-3. Kêmênkês nyaranin buat ngonsumsi rutin sêporsi ikan sêbanyak dua kali dalêm sêminggu. Tapi, hal nyang ngêja ora sêdêp adalah ikan dêngan bau amisnyah nyang bisa ngurangin sêlèra madang. Pênyêbab ikan bau amis ada kaitannyah dêngan awak nyang unik pada ikan. Sêkitar tiga pêrsèn aèr laut ngêmilikin kadar garêm. Tapi, minêral nyang bisa larut pada awak ikan tibang kurang dari atu pêrsèn, padahal minêral pada garêm nyang ada di dalêm sèl-sèl ikan ngêmilikin pêranan pênting buat ngêjaga kêsêimbangan caèran awak pada ikan. Olèh karna onoh, biar minêral têtêp sêimbang, ikan pêrlu ngisi sèl-sèl awaknyah dêngan sênyawa bêrnama trimetilamina oksida (TMAO). Wayah ikan mati, baktèri sêrta ènjim pada ikan ngêrobah TMAO ngêjadi sênyawa trimetilamina (TMA). Sênyawa baru nyang kêbêntuk ênih ngêmilikin aroma khas, yakni bau amis.

Emotion: disgusted
Waktu entu, ade warung internet yang rame bener di depan rumahnye Ani. Ani entu penasaran bener pengen ke entu warnet. Tapi kate warga yang laen, jangan ke entu warnet. Katenye banyak orang "jahat"nye. Tapi Ani udeh penasaran bener. Apelagi pas jaman die SD entu die belom ade komputer buat nugas. Akhirnye die pun ke entu warnet. Nah ternyate tempatnye nyaman bener. Ani pun seneng. Eh tapi kesenengannye entu kagak bertahan lama. Kesenengannye entu berubah jadi rasa takut. Tiba-tiba aje ade yang ngancem die dan nodong senjata ke Ani. Ani pun takut karena ditodong senjata. Nyok mulai ati-ati di mane pun!

Emotion: fear
Buat orang yang demen pedes, saban makan kudu banget pake sambel. Kalo kagak ada sambel, napsu makan bisa ilang. Sambel bikin selera banget emang. Dulu pernah makan soto. Minta sama tukangnya dipakein sambel. Lantaran masih panas, jadi diuyup dulu. Pas lagi diuyup gitu, rasanya kurang pedes. Yaudah, minta mangkok sambelnya sekalian. Tuang terus ampe pedesnya berasa. Pas dicobain lagi, malah kepedesan. Abis itu, ditambahin kecap. Eh, malah kemanisan. Tambahin lagi dah tuh sambel. Sembari nuang, ngaduk-ngaduk sambel yang di mangkoknya. Pas dilongok, ada item-item di dalem mangkok itu. Penasaran, langsung dikerok aja pake tesi. Pas dilongok lagi, taunya itu laler kayak nyamuk juga. Geli banget. Tadinya enak makan, jadi kagak tegel buat nerusin makannya.

Emotion: disgusted
Masing-masing orang puguh ngêmilikin kêngêriannyah dèwèk. Kalu kêkuatiran bakal ngêlakuin kêsalahan nyang êluh alamin malah ngêja êluh ngêjadi amat kêngêrian buat bêtindak, ngomong, sulit bêbaur dêngan orang laèn, ngêri kêtêmu orang banyak, ama sêring ngêrasa bêrsalah tanpa alêsan nyang danta, mangka hal ênih mungkin disêbabin olèh gangguan psikologis. Kondisi sêpêrti ênih ontong dibagènin bêgonoh baè. Kuwatirnyah, kêngêrian êluh malah nguasain diri êluh ama ngêja aktipitas sêrta pungsi diri êluh ngêjadi kêganggu. Lêbih baèk, êluh pêrèksa langsung kê doktêr atau psikiater têrdêkêt biar bisa dilakuin èpaluasi têrkait kondisi êluh. Bêrgantung hasil pêmontênan doktêr, nantinyah êluh mungkin bakal diarahin ngêjalanin konsêling, psikotèrapi, dikasih obat, atau modalitas tèrapi laèn.

Emotion: fear
Tahun 2017 ane tinggal di jakarte, terus ane mulain nginjekin kaki di Jakarte ame tinggal disane soalnye pindah tugas. Ane netep selame 7 bulan di Jakarte sampe Juni 2018. ane sadar banget kalo biaya hidup di Jakarta mahal banget kalo dibandingin ame kota asal ane. Ane akuin semua biaya di Jakarta serba mahal. Biaya hidup jauh beda dari tempat tinggal ane sebelomnye di Medan. Kalo liat kondisi eni jadi wajar kalo nyang gawe asal Depok/Tangerang /Bogor rela bolak balik ke Jakarta buat ngehemat pengeluarannye. Kalo masalah makan ude paling gampang ame banyak ragamnye kalo kite beli di warteg kalo ame menu seadanye kisaran harga mulain dari Rp 12.000. Biaya ngekos ame kamar isi kasur, lemari biasanye tambahan kursi terus ade kamar mandi diluar biasanye dihargain mulai dari Rp 600.000-an. Kos-kosan harga seginian masih bise kite ditemuin di daerah Jakarta Timur. saran ane kayanye kudu banyak fasilitas nyang menunjang biar harga kostan dan fasilitas penunjangnye bisa buat biaya hidup di jakarta kaga mahal banget. 

Emotion: sad
Sêrangan piso bisa têrjadi sêcara ora kêduga. Kalu pênyêrang sêorang lanang, têndangan kê arah sêlangkangnyah bakal langsung ngêlumpuhinnyah. Gunain dêngkul atau tulang kêring pêranti ngêlancarin pukulan kê pangkal paha buat nyiptain pêluang mèrad. Kalu êluh cukup dêkêt ama si pênyêrang, gunain dêngkul. Caranyah, arahin dêngkul kê pangkal pahanyah dêngan sêgênêp kêrosaan. Kalu si pênyêrang bêrada dalêm jarak sêrêntangan lêngên, gunain kaki atau tulang kêring êluh. Ngêgunain tulang kêring bakal lêbih baèk karna punya pêrmukaan nyang lêbih gêdé sêhingga bisa nyêbabin bênturan nyang lêbih rosa. Caranyah, rêntangin dêngkul dan ayunin kaki kê arah sêlangkangnyah. Sêudah pênyêrang ngêbongkok kêngêrian atau rubuh kê tanah, larilah sêgancang mungkin.

Emotion: fear
Waktu bêjalan amat gancang. Pêrtama kali dipêrtêmuin pas masa orièntasi sêkola dan dipisahin pas wisuda. Èmang saban pêrtemuan ada pêrpisahan, tapi ênih pêrpisahan nyang ora dipèngènin. Wayah udah bêtah barêng têmên-têmên SMA, sêlalu bêcanda tawa, ama ngabisin tiga taun barêng-barêng, têrnyata kudu bêpisah juga. Wayah ari wisuda tiba, di sêbuah hotèl di Anyêr ênihlah kita dipêrtemuin buat ngêriung barêng-barêng ama têmên sêangkatan juga. Kita kêliatan rapi makè gaun ama jas masing-masing. Kêsêdihan pun mangkin têrasa. Sêlama acara bêrlangsung kita manpaatin pêrtêmuan barêng-barêng ênih sêbaèk mungkin. Wayah di pênghujung acara, aèr mata pun mulè ngucur. Mungkin kita bakal kêtêmu lagi pada laèn waktu, têmpat, ama cêrita.

Emotion: sad
Wayah onoh Julia masing kuliah di salah atu unipêrsitas di Bandung. Cêritanyah diah udah mêsên tikèt mudik di Tiket.com sêbulan sêbêlon kêbêrangkatan. Pênêrbangan dari Soèkarno Hatta jêm 12 siang. Têrus, biar ada jangka waktu panjang, Julia ama têmên-têmênnyah mutusin buat jalan jêm 5 pagi dari Bandung. Singkat cerita, mêrèka jalan jêm 5 liwat dikit. Banyak kêjadian nyang têrjadi di jalanan wayah mêrèka bêrangkat. Pertama, ada kêcêlakaan di jalan tol nyang ngêja mêrèka mandêt di jalanan kurang lêbih 2 jêm. Udah nunggu lama, di Jakarta mêrèka ngalamin kêjadian mirip, ada kêcêlakaan nyang ngêja jalan macêt. Akhirnyah, mêrèka sampè jêm 12 tèng, puguh ajah kapal têrbang udah ninggalin mêrèka.

Emotion: surprise
"Dulu kan sama-sama nggak tahu harga, jadi dibeli segitu." Untuk memperoleh benda-benda berharga harta karun ntu, nyawa jadi taruhannye. Asmadi harus turun ke dasar sungai sedalam 35 meter tanpa bisa melihat apapun karena air yang sangat keruh. Maka tiap kali menyelam, dia selalu pasrah jika bertemu hewan buas atau terjadi kecelakaan yang kagak disengaja. "Ya kalau mati, sudah takdirnya." Di dasar sungai, ia bisa bertahan antara dua hingga tiga jam. Die memberi kode berupa tarikan selang kompresor ke salah satu tim di atas kapal jika ingin ditarik ke permukaan. Hasil temuan dalam sehari ntu, dijual. Uangnye dibagi rata ke setiap orang. Tapi khusus bagi pemilik kapal, dapat dobel untuk operasional. Akan tetapi, angan-angan menjadi kaya raya kagak pernah jadi kenyataannye. "Setiap orang punya mimpi itu. Kaliaja dapat emas banyak... bisa kaya... memang angan-angan itu ada dulu." "Tapi dari dulu menyelam, nggak terlalu menghasilkan. Hahaha... karena meskipun dapat benda seharga Rp25 juta tetap dibagi lima orang." Awal tahun 2020, Asmadi memutuskan berhenti menjadi penyelam lantaran nyaris tutup usia gara-gara seutas tali melilit selang kompresornya sehingga udara tidak mengalir dan air memenuhi maskernya. "Setelah ntu pelan-pelan berhenti menyelam," ujar Asmadi yang kini menjadi kolektor, dan ingin mendirikan galeri di Pulau Kemaro yang berisi benda-benda atau harta karun temuannye dari Sungai Musi.

Emotion: surprise
Wayah onoh ênyak guah mao bêli cumi di toko swalayan. Ênyak guah langsung milihin cumi nyang sêgêr-sêgêr dan ngêbungkusnyah. Di sini pan bisa sêkalian minta tolong dirêsikin yak, tapi apêsnyah pêgawè di marih tibang sêdikit. Pêgawè nyang atu onoh lagi ngêrêsikin sêkaligus juga nimbangin, antrèannyah juga cukup panjang. Karna ênyak guah awang ngantrè, têrus ênyak guah pindah kê pêgawè laèn nyang gawènyah nimbang juga. Wayah ênyak ayè ngantrè, ujug-ujug nongol bapak-bapak udah rada tua, mungkin 60 taunan, nyang ora bawa kêranjang, tapi langsung naro bungkusan ikannyah di mèja pêgawènyah onoh. Bukannyah milu antrè kèk kita, èh diah malah ngomong, "Bang, buruan yak dirêsikinnyah, guah mao ada urusan lagi."

Emotion: angry
Ora gampang ngobatin diri abis diadêpin pada pêristiwa pêrsêlingkuhan yang dilakuin ama sêsêorang nyang kita cintain. Ada bêbêrapah tahapan atau pasê nyang bakal dialamin sêsêorang nyang dikhianatin. Pêrtama, pasê krisis sêbagè périodê awal nyang têrjadi têpat abis sêsêorang ngêtauin pasangannyah bêsêlingkuh. Abis ngêliwatin pasê krisis, orang nyang dikhianatin bakal ngêmasupin pasê pêmahaman. Pada tahapan ênih, diah bakal mulè bêlajar ngêmahamin pêgimana ama apah pênyêbab pêrsêlingkuhan onoh. Kalu pasê pêmahaman bêrhasil diliwatin, tahapan têrakhir nyang kudu dijalanin adalah pasê visi. Ênih dalah périodê nyang têpat buat ngêbuang jauh-jauh wayah lalu nyang pait ama ngêmulihin diri dêmi wayah dêpan hubungan nyang lêbih baèk.

Emotion: angry
Dalam Islam, ada sebuah doa yang bisa dibaca untuk menyambut bayi, anak, atau buah hati yang baru saja lahir ke dunia. Biasanya ucapan syukur atas kelahiran bayi diawali dengan pembacaan doa adzan oleh ayah kandung atau diwakili salah satu kakek apabila ayah tidak dapat melaksanakannya, Setelah melafadzkan adzan, kemudian diteruskan dengan membaca doa guna menyambut bayi yang lahir ke dunia. Doa untuk menyambut bayi lahir ada banyak macamnya, ada yang berasal dari hadits shahih dan ada pula yang bersumber dari ayat suci Al-Quran. Pada dasarnya doa-doa berikut memiliki kesamaan makna yaitu bersyukur atas anugerah bayi atau anak yang diberikan oleh Allah SWT.

Emotion: happy
Kalo anak dari kecil dididik buat kaga makan sembarangan pasti ampe gede die kaga juga terlalu suka jajan di luar. Apalagi kalo tuh anak tau kite masakin die selalu bersih, jadi die kalo di luar mau makan pasti jijik kalo makanannye kotor. Anak nyang biasa dimasakin ama orang tuanye, die bakal lebih milih masakan Nyaknye dibanding die mesti pergi jajan di luar. Apalagi kalo kite kreatip buat sering-sering ganti menu tiap harinye. Di mana pun anak berada pasti nyang die kangenin masakan Nyaknye. Kalo udeh gitu anak pasti jadi lebih sehat karna kalo masak sendiri di rumah kan terjamin tuh mutunye.

Emotion: disgusted
Transportation Security Administration (TSA) ngêrèkomèndasiin saran nyang didasarin pada aktipitas bandara. Saran onoh bêdasarkan waktu nyang digunain buat sêrangkèian aktipitas bêrupa lapor masup, pêmêrèksaan kêamanan, waktu, ama tujuan pênêrbangan. Buat pênêrbangan dalêm nêgêri, TSA nyaranin supaya êluh sampè di bandara sêkitar dua jêm sêbêlon waktu pênêrbangan. Wayah lowong ênih bisa êluh gunain buat parkir, lapor masup, pêmêrèksaan kêamanan, ampè mênuju ruang masup pêsawat. Tapi, kalu udah ngêlakuin lapor masup daring, êluh bisa nêba sêkitar atu sêtêngah jêm sêbêlon waktu kêbêrangkatan datêng, sêdêngkan buat pênêrbangan intêrnasional, sêbaèknyah êluh nêba sêkitar tiga jêm lêbih awal dari waktu kêbêrangkatan. Tumannyah êluh bakal ngabisin banyak waktu buat pêmêrèksaan kêamanan ama bèa cukai.

Emotion: surprise
Kite bisa berlatih melakukan latihan atur nada suara kite ya ntu dengan membaca keras-keras untuk diri sendiri, atau orang lain. Selain berbicara dengan perlahan, perhatikan juga nada suara kite. Hindari berbicara dengan nada yang terlalu tinggi, terlalu pelan, atau keras. Alih-alih, berbicaralah dengan nada biasa, dan sesuaikan dengan keramaian di sekitarnye. Misalnye, jika kite berada di acara arisan sore, usahakan suara kite tetap pelan. Namun, jika kite berada di tengah konser, berbicaralah dengan lebih keras. Tersenyumlah meskipun kite merasa kagak percaya diri, pura-puralah tersenyum sampai kite bisa merasa percaya diri. Terbukti bahwa tersenyum, meskipun pura-pura, bisa meningkatkan suasana hati. Sebelum berbicara, tersenyumlah singkat kepada orang tersebut lalu lanjutkan. Jangan membungkuk, menyeret kaki, dan melihat ke lantai. Alih-alih, gunakan tubuh kite ntu bakal menguasai tempat, dan memancarkannye kepercayaan diri. Duduklah tegak, sebaiknye jangan menyilangkan kaki, atau duduklah dengan pergelangan kaki lurus dengan lutut. Ketika berdiri, berdirilah tegak lurus, dan kaki sedikit membuka, jangan bersedekap. Jabat tangan dengan hangat, dan erat ketika menyapa orang dalam suasana profesional.

Emotion: fear
Doel punye temen kolaan nyang tinggalnye ngekos. Orangnye lanang, pendiem, terus dikit bat nyang bise deket ame die, temasuk Doel. Cuman, gegara ade tugas kelompok bedue, mao kagak mao kudu ngobrol banyak ame enih orang. Temennye minte buat ngerjain di rume Doel aje. Terus, Doel tepakse nolak gegara rumenye lagi direnop, jadi kagak bakal bise pokus ngerjain. Doel usul buat di kosan die aje. Sempet ntu die nolak, tapi kagak ngejelasin alesannye. Lame bener enih diskusi pekara tempat ngerjain aje. Akhirnye, di ujungnye, temennye ngeiyain buat ngerjain di kosan die. Disepakatin kalo besok, ari Sabtu, Doel bise dateng ke kosannye jam 10 pagi. Doel nyanggupin. Besokannye, Doel berangkat ndiri ke kosan temennye. Nyampe kosannye, Doel kagak langsung masup, gegara kagak enak ame penjaga dan tetanggenye. Akhirnye, dijemput lah ame temennye di gerbang, terus diajak masup ke pangkengnye. Begitu temennye buke pintu pangkengnye, hal petame nyang Doel liat enih sampah. Iye, sampah. Ade bekas makanan, tisu, kerdus, botol-botol, dan banyak laennye nyang Doel ampe kagak kenal ntu benda apaan. Badan Doel ude merinding bangat ngeliat tumpukan sampah sebanyak enoh. Mane bau, pan, ye. Belon lagi nanti di dalem pasti banyak serangga ato binatang nyang huniannye di tumpukan sampah. Doel baru nyadar juge kalo enih ude di luar batas wajar. Temennye ngidap penyakit psikologis enih, mah! Butuh petolongan propesional.

Emotion: disgusted
Udeh ampir seminggu enih Doel pulang malem bae dari kolaan ke rumenye. Gegara udeh pengen akhir semester, guru-gurunye jadi kegirohan bet ngasi tugas. Ade nyang kudu dikerjain seturuan, ade juge nyang ndirian. Nah, si Doel pulang malem-malem ginih gegara ade kerja seturuan dulu di rumah temennye. Biasanye juge die balik malem bae-bae aje gegara ame temennye. Cuman, temennye lagi kagak bise ikut kerja seturuan gegara sakit, jadinye Doel kudu balik ndiri. Pas udeh gelap bangat, Doel mulai ngerasa kagak enak ati. Mane sendirian lewat jalan kecil gituh. Die udeh jikir-jikir bae dalem atinye, tapi ujug-ujug motor die diberentiin ame orang. Badannye gede, tatoan, ditambah nodong piso gede ke Doel. Geter bangat badan Doel liatnye. Bari ampun-ampun, Doel turun dari motornye soalnye ntu orang dah nyuruh-nyuruh Doel turun. Begitu lepas tangan dari stir, ame pantat udeh kagak nempel di jok, motornye langsung diembat, terus ntu orang pegi gitu aje ninggalin Doel nyang udeh... pipis di celane!

Emotion: fear
Pas Alsa SMA kelas 2, ade LDKS yang wajib diikutin seluruh murid kelas 1 dan 2. Nah entu tujuannye buat seleksi kandidat-kandidat yang terbaek buat kepengurusan OSIS selanjtunye. Nahsalah satu kegiatannye entu ade nyari beberape benda yang udeh ditentuin pas tengah malem. Entu kegiatan diadainnye di desa gitu, jadi banyak pohon, rawa-rawa, dan laennye. Pas udeh malem jam 12-an, semua peserta LDKS pun disuruh keluar dari tempat penginepan. Alsa dan kawan-kawan sekelompoknye pun ikutan instruksi buat berbaris. Abis entu mereka buat keliling cari benda. Nah salah satu kawannye Alsa tiba-tiba aje tereak. Die entu ngedeketin setan karena dikiranye entu boongan.. Eh kagak taunye entu beneran setan. Entu temennye Alsa tereak karena takut pas liat setan.

Emotion: fear
Pas entu adalah hari yang spesial buat Rena. Die hari entu bakalan dikasij penghargaan yang selama enih udeh die incer. Die pun udeh siap-siap sejak pagi dan udeh sampe ke entu tempat 2 jam sebelom acara dimulai. Pas acara udeh mau dimulai, gedung pun makin rame. Rena udeh kagak ngeh siape aje tamunye saking penuhnye entu tempat. Apelagi Rena juga grogi karena kudu maju ke depan buat terims penghargaan yang die incer selama enih. Akhirnye pun tiba waktu buat die ambil entu penghargaan. Die pun maju dan pidato di entu tempat. Die pun pidato sambil ngeliatin satu per satu para audiens. Terus tiba-tiba aje matenye liat sosok yang udeh lama kagak ketemu die, ya entu temennye yang pernah die bully. Die pun kaget karena ketemu temen lamanye secara kagak sengaja di acara pentingnye.

Emotion: surprise
Inget taun lalu jalan-jalan ke Lampung. Pas peginya dapet kapal veri yang biasa aja. Bareng ama kawan-kawan duduk di bangku kosong bebas, kagak ada yang nempatin. Ada juga yang duduk ngedeprok di bawah sembari selonjoran. Kalo bosen, keluar ngelilingin kapal, sembari ngelongok tempat yang laen. Sepan-sepan keluar nyari angin, ngeliatin ombak ama nikmatin angin yang semiliran. Bagusnya waktu itu lagi siang, jadi keliatan lautannya. Pegi kondisi begitu kagak enek, ngerasanya biasa aja. Pas pulangnya udah peteng. Dapet kapal yang cakep, disediain kasur buat rebahan juga. Di situ malah ngerasa enek. Nyoba mutusin buat keluar kapal nyari angin, cuman hawanya serem banget liat lau malem gitu peteng banget. Anginnya juga kenceng banget. Balik lagi ke dalem kapal, eh malah ngeliat orang yang muntah. Kebawa dah ikutan enek lagi.

Emotion: disgusted
Wayah kêlas 2 SMA, Yudi lupa kalu ada ulangan biologi. Salah atu têmên udah siap ama contèkannyah, sêdêngkan diah tanpa pêrsiapan. Têrpaksa dah Yudi bêrniat bakal ngêjawab sêbisanyah dèwèk. Sêkitar 30 mênit sêbêlon ulangan bèrès, diah udah bêrusaha maksimal ngêrjain, tapi masing banyak nomor nyang ora tau jawabannyah. Mao nyontèk têmên sêbêlah, tapi jênis soalnyah bêda. Ujug-ujug Yudi ingêt ama têmên nyang udah bikin contèkan tadi. Diah akhirnyah bêrhasil minjêm contèkan têmênnyah. Wayah antêng ngisi jawaban nyang masing bolong, ujug-ujug dari bêlakang, "Srèt!" kêrtas jawaban contèkan di lêngên Yudi diambil sêsêorang. Têrnyata orang onoh adalah ibu guru. Kêna, dah! Yudi kêtangkêp basah nyontèk.

Emotion: shame